CELEX: 62011FN0119
Language: et
Date: 2011-11-11 00:00:00
Title: Kohtuasi F-119/11: 11. novembril 2011 esitatud hagi — ZZ versus komisjon

28.1.2012   
            
            
               ET
            
            
               Euroopa Liidu Teataja
            
            
               C 25/71
            
         
      11. novembril 2011 esitatud hagi — ZZ versus komisjon
      (Kohtuasi F-119/11)
      (2012/C 25/138)
      Kohtumenetluse keel: itaalia
      
         Pooled
      
      
         Hageja: ZZ (esindaja: avvocato G. Cipressa)
      
         Kostja: Euroopa Komisjon
      
         Hagi ese ja sisu
      
      Nõue tühistada komisjoni vaikiv otsus jätta rahuldamata hageja taotlus, millega nõuti esiteks hagejale seeläbi, et komisjoni teenistujad tungisid tema ametikorterisse Luandas 14., 16. ja19. märtsil 2002, tekitatud kahju hüvitamist ning teiseks neil kuupäevadel tehtud fotode koopiate edastamist ning kõnealuste sündmustega seotud mis tahes dokumentide hävitamist.
      
         Hageja nõuded
      
      
                  —
               
               
                  tunnistada õiguslikult olematuks või teise võimalusena tühistada komisjoni otsus keelduda rahuldamast 6. septembri 2010. aasta taotlust, mille hageja saatis komisjoni ametisse nimetavale asutusele ja seda olenemata sellest, kuidas keeldumine on vormistatud;
               
            
                  —
               
               
                  tunnistada vajalikus osas õiguslikult olematuks või teise võimalusena tühistada vajalikus osas komisjoni akt, millega keelduti rahuldamast 6. septembri 2010. aasta taotluse rahuldamisest keelduva otsuse peale 20. märtsil 2011 esitatud kaebust, milles nõuti nimetatud otsuse tühistamist, ja seda olenemata sellest, kuidas keeldumine on vormistatud;
               
            
                  —
               
               
                  tuvastada kõik järgmised asjaolud: et 14. märtsil 2002, 16. märtsil 2002 ja 19. märtsil 2002 komisjoni teenistujad või volitatud isikud või komisjoni teenistujate volitatud isikud a) tungisid reeturlikult ja korduvalt hagejale eelnevalt komisjoni poolt määratud ametikorterisse Luandas (Angola) Bairro Azul linnajaos aadressil Rua Americo Julio de Carvalho 101-103 ja seda kas korterisse sisse murdes või ebaseaduslikult vallatavate või igal juhul ebaseaduslikult kasutatavate võtmete abil; b) tegid nimetatud ametikorteris fotosid; ja seda kõike arvestamata sellega, et hageja ei ole kunagi andnud nimetatud toiminguteks oma nõusolekut ning ilma et teda oleks kasvõi üldiselt sellest teavitatud ning tegelikult nii, et hageja ei olnud isegi mitte nendest sündmustest teadlik;
               
            
                  —
               
               
                  tuvastada, et kõik kahju tekitanud asjaolud on ebaseaduslikud;
               
            
                  —
               
               
                  tuvastada, et kõik kõnealust kahju põhjustanud asjaolud on ebaseaduslikud;
               
            
                  —
               
               
                  kohustada komisjoni hävitama kõik fotod;
               
            
                  —
               
               
                  kohustada komisjoni teatama hagejale kirjalikult hävitamisest, märkides nõutavas vormis üksikasjalikult ära hävitamise asjaolud, eeskätt hävitamise kuupäeva ja koha ning fotod hävitanud teenistuja isiku;
               
            
                  —
               
               
                  mõista komisjonilt hageja kasuks kõnealuse kahju hüvitamiseks välja 20 000 eurot või mis tahes suurema või väiksema summa, mida Üldkohus peab õigustatuks ja õiglaseks, st: a) 10 000 eurot 14. märtsil 2002, 16. märtsil 2002 ja 19. märtsil 2002 hageja elukohta ebaseaduslikust sissetungimisest tuleneva kahju eest ja b) 10 000 eurot ebaseaduslikust pildistamisest tuleneva kahju eest;
               
            
                  —
               
               
                  mõista komisjonilt hageja kasuks alates päevast, mis järgneb päevale, mil komisjon sai kätte 6. septembri 2010. aasta taotluse, ning 20 000 euro tegeliku maksmiseni välja intressid nimetatud summalt määras 10 % aastas koos iga-aastase kapitaliseerimisega;
               
            
                  —
               
               
                  mõista kohtukulud välja komisjonilt.